Cuneiform Tablet Kt 88/k 78 (AKT 7a 279)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-i-mì-tí ù šu-ḫu-bur qí-bi-ma um-ma a-šur-SIPA-ma ni-kà-sí i-sí-ú-ma 15 ma-na.TA ṭá-tum ik-šu-dam a-ḫa-a a-na ni-kà-sí kà-ru-um uš-ta-zi-iz-ku-nu um-ma a-na-ku-ma ki-ma iš-té-en₆ ú-ša-zi-sú-nu-ma a-na ni-kà-sí-šu-nu a-na-ku qá-qí-dí am-ḫa-aṣ um-ma šu-nu-ma lu-qú-sú-nu ma-a-dum a-ḫa-a i-ta-lá-kam a-šar tù-uš-té-bi₄-lá-ni-ni ší-bu IGI GÍR e-li-ú um-ma šu-nu-ma ša iš-té-en₆ ṭá-tám šu-qú-ul-ma ša ša-ni-im i-na KÙ.BABBAR-pì-šu ni-ṣa-ba-at kà-ru-um dí-nam IGI GÍR i-dí-in-ma ma-ma-an be-lu-ni be-el-tim šu-um-šu 3 GÍN.TA i-qá-bi₄-ú ú-lá i-pá-ṭù-ru ik-ri-bu-um ša-ki-in a ší-a-tí áp-lá-aḫ-ma um-ma a-na-ku-ma ṣí-ib-tum e im-id-ma li-ba-áš-nu e im-ra-aṣ a-na kà-ri-im ú-ba-li-ma um-ma a-na-ku-ma a-wi-lu a-na té-er-tí-ku-nu ša-aḫ-du 7 ma-na KÙ.BABBAR ip-ṭù-ru-ni-ku-nu-tí 25 ma-na ú-ša-áš-qí-il₅-ku-nu KÙ.BABBAR 3 ma-na i-na KÙ.BABBAR-pì-ku-nu a-dí-ma 5 ma-na ta-áš-ku-na 19 ma-na i ra-me-ni-a a-na be-el ni-pì-il₅-tim áš-qúl a-ḫu-ú-a be-lu-a a-tù-nu a-šar lá-qá KÙ.BABBAR-pì-a mì-il₅-kà-ma šu-up-ra-nim-ma KÙ.BABBAR-pì lá-al-qé ḫa-ra-ni-šu-ma i-na ni-kà-sí ta-ša-ḫa-ta šu-up-ra-ni-ma ki-ma ku-nu-tí la-áš-ḫu-ut šu-ma lá ta-ša-ḫa-ta a-na ḫu-bu-lim ša a-lim{ki} ta-za-za-ki a-šar lu-qú-ut-ku-nu i-lá-kà-ni i-ṣa-bu-tù-ma 1 ma-na URUDU 10 GÍN ša-du-a-tám <gap>-<gap>-du-ú-ku-nu a-tù-nu ma-lá-ku-nu a-ni-tum lá a-ni-tum té-er-ta-ku-nu iš-tí iš-té-en₆ a-li-ki-im li-li-kam